Document ID: 31972R2351

KOMISSION ASETUS (ETY) N:o 2351/72 annettu 8 päivänä marraskuuta 1972 asetusten (ETY) N:o 100/72 ja (ETY) N:o 1574/72 täydentämisestä sokerin denaturointimenettelyn osalta
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon sokerialan yhteisestä markkinajärjestelystä 18 päivänä joulukuuta 1967 annetun neuvoston asetuksen N:o 1009/67/ETY(1), sellaisena kuin se on viimeksi muutettuna asetuksella (ETY) N:o 607/72(2), ja erityisesti sen 9 artiklan 8 kohdan,
sekä katsoo, että
kokemus on osoittanut, että sokerin denaturointimenettelyn kuvaus, josta säädetään eläinten ruokintaan tarkoitetun sokerin denaturoinnin soveltamista koskevista yksityiskohtaisista säännöistä 14 päivänä tammikuuta 1972 annetussa komission asetuksessa (ETY) N:o 100/72(3) ja eläinten ruokintaan tarkoitetun valkoisen sokerin denaturointipalkkion vahvistamisesta 24 päivänä heinäkuuta 1972 annetussa komission asetuksessa (ETY) N:o 1574/72(4), ei ole riittävän tarkka takaamaan sitä, että tällä tavoin denaturoitu sokeri voidaan käyttää ainoastaan eläinten ruokintaan ja haluttuun käyttötarkoitukseen; tämän vuoksi edellä mainittuja asetuksia on tärkeää täydentää tältä osin muuttamatta kuitenkaan kyseistä menettelyä, ja
tässä asetuksessa säädetyt toimenpiteet ovat sokerin hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Korvataan asetuksen (ETY) N:o 100/72 liitteessä olevan II osan 3 kohdan c alakohta seuraavasti:
"c) tai 0,250 kg rautaoksidia, jolloin seoksessa on oltava selvästi erottuva tummanpunaisesta ruskeaan vaihteleva värisävy."
2 artikla
Korvataan asetuksen (ETY) N:o 1574/72 liitteessä oleva c kohta seuraavasti:
"c) tai 0,250 kg rautaoksidia, jolloin seoksessa on oltava selvästi erottuva tummanpunaisesta ruskeaan vaihteleva värisävy."
3 artikla
1. Asetuksen (ETY) N:o 1574/72 nojalla annetut denaturointipalkkiotodistukset peruutetaan haltijan tai tapauksen mukaan siirronsaajan hakemuksesta, jos hakemus esitetään ennen 31 päivää joulukuuta 1972.
2. Denaturointivakuus vapautetaan välittömästi todistuksen peruuttamisen jälkeen.
4 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 8 päivänä marraskuuta 1972.

Labels: 17
19
6